Document ID: 31991R3682

31991R3682
L 349/36
JURNALUL OFÍCIAL AL UNIUNII EUROPENE
REGULAMENTUL (CEE) NR. 3682/91 AL COMISIEI
din 17 decembrie 1991
de modificare a Regulamentului (CEE) nr. 2568/91 privind caracteristicile uleiului de măsline și ale uleiului din resturi de măsline și metodele de analiză relevante
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul nr. 136/66/CEE al Consiliului din 22 septembrie 1966 de stabilire a unei organizări comune a piețelor în sectorul uleiurilor și grăsimilor (1), astfel cum a fost modificat ultima dată prin Regulamentul (CEE) nr. 1720/91 (2), în special articolul 35a,
întrucât Regulamentul (CEE) nr. 2568/91 al Comisiei (3) a definit caracteristicile uleiului de măsline și ale uleiului din resturi de măsline și metodele de analiză relevante;
întrucât s-a solicitat o anumită perioadă pentru punerea în aplicare a metodei de evaluare a caracteristicilor organoleptice ale uleiului virgin, în special pentru constituirea comisiilor de degustători; întrucât, în practică, această perioadă s-a dovedit insuficientă pentru a se asigura aplicarea uniformă a metodei respective în toate statele membre; întrucât, prin urmare, perioada trebuie prelungită pentru a permite verificarea finală a metodelor de evaluare a diverselor comisii de degustători;
întrucât măsurile prevăzute de prezentul regulament sunt conforme cu avizul Comitetului de gestionare a materiilor grase,
ADOPTĂ PREZENTUL REGULAMENT:
Articolul 1
La articolul 10 alineatul (1) din Regulamentul (CEE) nr. 2568/91, „1 ianuarie 1992” se înlocuiește cu „1 noiembrie 1992”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 decembrie 1991.

Labels: 3
17